**RAPORT privind**

**audierea publică a proiectului bugetului orașului Sîngerei pentru anul 2021**

**Anunțul de desfășurare a audierii**

* Anunțul privind anunțarea audierii publice a fost plasat pe data de 16 noiembrie pe pagina oficială de facebook a primăriei. Totodată, anunțul nu se regăsește pe site-ul instituției. Audierea publică a fost organizată în ziua de joi, 19 noiembrie, începând cu ora 13:00 fiind difuzată în regim on-line pe facebook.
* Anunțul nu a fost însoțit de documente aferente bugetului, fapt ce nu a permis evaluarea preventivă a propunerii de buget pentru anul 2021.
* Înainte de audiere, primăria, în colaborare cu coaliția locală a asigurat realizarea unui chestionar pentru a afla opinia cetățenilor asupra priorităților bugetare pentru anul 2021.
* Chestionarul a fost diseminat pe pagina facebook a primăriei, precum și în grupul dedicat de pe viber.

**Audierea publică**

* Evenimentula durat circa o oră fără a fi înregistrate careva întârzieri.
* La audiere au fost prezenți funcționarii primăriei orașului, consilieri orășenești , funcționari din cadrul instituțiilor de educație timpurie, agenți economici, reprezentanți ai societății civile, cetățeni cu inițiativă, etc.
* Prezentarea bugetului pentru anul 2021 a fost realizată parțial în baza prezentării *Bugetului pentru cetățeni,* care a expus veniturile, cheltuielile pe diferite categorii, principalele provocări pentru anul următor, nivelul taxelor locale, prioritățile cetățenilor, și alte aspecte cheie.
* După prezentarea proiectului de buget de către dna. contabil-șef, participanții au avut posibilitatea să se expună asupra proiectului bugetului.
* La eveniment au participat circa 20 de persoane, inclusiv membrii Coaliției locale. Rezultatele au fost prezentate în cadrul unui scurt comunicat de presă, care a fost plasat pe site-ul primăriei.

**Post-audiere**

* Reprezentanții primăriei urmează să plaseze pe pagina web prezentarea *Bugetului pentru cetățeni*, odată ce bugetul pentru anul 2021 va fi votat de către consiliul local.
* Până la acel moment, cetățenii au posibilitatea de a veni cu propuneri și recomandări suplimentare.

**Observații și feedback
Pre-Eveniment:**

Creșterea vizibilității online:

* publicarea anunțului pe site-ul primăriei.
* publicarea proiectului de buget înainte de eveniment (recomandabil în format Excel).
* distribuirea invitației la eveniment pe grupurile relevante de facebook;
* crearea unei invitații/spot video cu privire la ședința de audiere din partea primarului, cu explicarea importanței acestei audieri;
* crearea unui slogan bazat pe prioritățile bugetare pentru anul următor;

Creșterea vizibilității offline:

* invitații pe email și/sau fizice către grupurile relevante: agenții economici, asociațiile de locatari, etc.
* crearea unui buletin informativ lunar sau trimestrial cu privire la buget (newsletter) către locuitorii or. Sîngerei, agenți economici, ONG-uri.
* afișajul offline a posterelor în diverse locuri publice.
* unul sau 2 afișe mari cu o săptămână înainte de eveniment în apropierea primăriei
* Schimbarea orei ședinței pentru mai târziu. A se considera ora începerea în intervalul 17:30-18:10, astfel cei care lucrează până la 17:00/18:00 să poată fi prezenți la eveniment. De asemenea, poate fi luat în calcul realizarea audierii într-o zi de week-end.

**În timpul evenimentului:**

* publicarea transmisiunii live pe pagina web a primăriei nu doar pe cea de facebook;
* înregistrarea evenimentului și publicarea ulterioară pe site-ul web al primăriei.

**După eveniment:**

* menținerea unui dialog cu participanții (și în general cetățenii) cu privire la următorii pași în procesul de definitivare și aprobare a bugetului (ex. invitații la ședința în care se va dezbate și aprobă bugetul);
* elaborarea și publicarea unui raport exhaustiv al audierii publice;
* publicarea Bugetului pentru Cetățeni;
* publicarea proiectului de buget în format Excel.